கேள்வி: வெரோனிகா காம்ப்பெல் பிரௌன் - இளமை வாழ்க்கை என்பது என்ன?
பதில்: படிமம்:Veronica_Campbell-Brown_Berlin_2009.jpg காம்ப்பெல் 1982 மே 15 அன்று ஜமேக்கா தெரேலோனியில் உள்ள கிளார்க்ஸ் டவுனில் செசில் காம்ப்பெல் மற்றும் பமீலா பெய்லி ஆகியோருக்கு பிறந்தார். இவருக்கு ஐந்து சகோதரர்கள் மற்றும் நான்கு சகோதரிகள் உள்ளனர், மேலும் அமெரிக்காவில் ஆர்கன்சாஸ் பல்கலைக்கழகத்தில் உயர் கல்வியைத் தொடர்வதற்கு முன்பு கிளாரெண்டனில் உள்ள திராய் பள்ளி மற்றும் வெரே டெக்னிகல் உயர்நிலைப் பள்ளியில் தனது ஆரம்பக் கல்வியைப் பயின்றார்.
கேள்வி: வெரோனிகா காம்ப்பெல் பிரௌன் - தடகளம் பற்றி தகவல் சொல்.
பதில்: 1999 ஆம் ஆண்டில், சர்வதேச தடகள கூட்டமைப்புகள் சங்கம் நடத்திய உலக இளைஞர் தடகளப் போட்டியில் 100 மீ ஓட்டம் மற்றும் 4 x 100 மீ தொடரோட்டம் ஆகிய இரண்டிலும் தங்கப் பதக்கங்களை வென்றார். அடுத்த ஆண்டு, உலக இளையோர் தடகளப் போட்டியில் விரைவோட்டத்தில் முதலிடம் பிடித்த பெண் ஆனார். 100 மீட்டரை 11.12 வினாடிகளிலும், (இது அந்த நேரத்தில் ஒரு சாதனையாக இருந்தது) 200 மீட்டரை 22.87 வினாடிகளிலும் கடந்தார். 2000 ஒலிம்பிக் போட்டிகளில், வெள்ளிப் பதக்கம் வென்ற 4 x 100 மீட்டர் ரிலே அணியில் இரண்டாவதாக ஓடினார். 2001 ஆம் ஆண்டில், 2001 கரிஃப்டா விளையாட்டுகளின் மிகச்சிறந்த தடகள வீரருக்கான ஆஸ்டின் சீலி கோப்பையை இவர் பெற்றார். அந்த ஆண்டு, இளையோர் (யு-20) பிரிவில் 3 தங்கப் பதக்கங்களை (100 மீ, 200 மீ, மற்றும் 4 × 100 மீ தொடரோட்டம்) வென்றார்.
கேள்வி: வெரோனிகா காம்ப்பெல் பிரௌன் - சொந்த வாழ்க்கை பற்றி தகவல் சொல்.
பதில்: 2007 ஆம் ஆண்டில், காம்ப்பெல் சக ஜமேக்கா தொடரோட்ட வீரரும் ஆர்கன்சாஸ் பல்கலைக்கழக முன்னாள் மாணவருமான ஓமர் பிரவுன் என்பவரை மணந்தார். தனது பெயரை காம்ப்பெல்-பிரௌன் என்று மாற்றிக் கொண்டார். இவர்கள் தற்போது புளோரிடா கிளர்மோண்டில் வசித்து பயிற்சி பெறுகிறார்கள். 2009 ஆம் ஆண்டின் பிற்பகுதியில் ஐக்கிய நாடுகள் கல்வி, அறிவியல், பண்பாட்டு நிறுவனம்நல்லெண்ணத் தூதராக நியமிக்கப்பட்ட இவர், விளையாட்டில் பாலின சமத்துவத்தை மேம்படுத்த இந்த பாத்திரத்தைப் பயன்படுத்துவதாகக் கூறினார்.